Title: Postavke tečaja
Course: Izrada online tečaja pomoću Moodle-a 2 > Section: Postavke tečaja

Postavke tečajeva

Sadržaj i aktivnosti treće cjeline

Sadržaj i aktivnosti treće cjeline
U ovoj cjelini upoznat ćete se s alatom Postavke kroz koje ćete moći definirati izgled te način izvođenja vašeg tečaja.

 | Ciljevi treće cjeline

Polaznici će nakon ove cjeline moći:

- odrediti osnovne postavke tečaja: postaviti ime tečaja, odrediti njegov oblik i način izvođenja, početak, trajanje te dostupnost tečaja, promijeniti naziv uloga ili jezik u tečaju, način rada u tečaju (grupni ili individualni)

Aktivnosti treće cjeline

- Pročitajte sadržaj treće cjeline.
- Napravite Zadatak 3

Općenito o postavkama tečaja

Općenito o postavkama tečaja
Nakon što ste otvorili svoj tečaj te se upoznali s njegovim sučeljem, možete započeti s njegovom izradom.

Prije nego li započnete s unosom lekcija i drugih sadržaja u tečaj, potrebno je odrediti postavke tečaja. Definiranjem postavki tečaja omogućujete izvođenje i prikaz tečaja u skladu sa zamišljenim scenarijem.

U lijevom stupcu korisničkog sučelja, u bloku Postavke, nalazi se link Uredi postavke. Odabirom linka Uredi postavke otvara se obrazac pomoću kojeg možete definirati postavke tečaja.

Link na Postavke tečaja

Ovisno o vašem planu tečaja, o kojemu će biti više riječi u nastavku, u postavkama tečaja možete odrediti niz elemenata potrebnih za njegovo izvođenje. Neke od njih su: upisivanje naziva tečaja, definiranje oblika i načina izvođenja tečaja, određivanje prava pristupa tečaju, definiranje uloge polaznika, određivanje dizajna tečaja i drugo. Detaljan opis elemenata uslijedit će u narednim lekcijama ovog tečaja.

Valja napomenuti da će se promjene vrijednosti pojedinih parametara unutar postavki tečaja odraziti na cjelokupan tečaj. Promjene u postavkama tečaja možete izvršiti u bilo kojem trenutku izrade tečaja. Pri odabiru željenih postavki potrebno je na dnu stranice kliknuti na gumb Pohrani promjene.

Postavljanje imena tečaja

Postavljanje imena tečaja
Klikom na link Uredi postavke u bloku Postavke pristupate obrascu pomoću kojeg možete definirati postavke vašeg tečaja.

U općem dijelu obrasca pod nazivom Općenito, nalaze se postavke u kojima ćete odrediti Puno ime tečaja i Kraticu tečaja, Kategoriju tečaja te njegov Sažetak.

Postavljanje imena tečaja

Polja za određivanje punog imena tečaja kao i njegove kratice označena su crvenom zvjezdicom te su obavezna za upis.

Kategoriju tečaja određuje administrator sustava Loomen već pri otvaranju tečaja te ju nije potrebno ponovno odabrati iz padajućeg izbornika.

Polje Sažetak tečaja predviđeno je za upis kratkog opisa vašeg tečaja. Opis tečaja je vidljiv na stranici Svi kolegiji.

 | Aktivnost-vježba:
 | U polje Sažetak upišite kratak opis vašeg tečaja te pogledajte njegov prikaz na stranici Svi kolegiji.

Mijenjanje oblika tečaja

Mijenjanje oblika tečaja
Vrlo je važno definirati na koji način, odnosno u kojem obliku svoj tečaj želite prikazati polaznicima. Dakle, potrebno je definirati strukturu vašeg tečaja.

U sustavu Loomen strukturu tečaja možete odrediti na sljedeće načine:

Definiranje oblika tečaja

Nakon odabira željenog oblika tečaja u nastavku postavki potrebno je i definirati broj tjedana/blokova koji su potrebni za izradu tečaja.

Tjedni oblik | tečaj je podijeljen u cjeline koje su raspoređene po tjednima. Početak tečaja definirate unošenjem željenog datuma. Prema unesenom datumu početka tečaja sustav automatski pridružuje tjedne cjelinama. Npr. prva cjelina trajat će prvi tjedan, druga, drugi tjedan itd.
Tematski oblik | tečaj je podijeljen u cjeline prema temama. Nazive tema proizvoljno definira autor tečaja, kao i njihov broj koji se određuje kroz padajući meni u postavkama tečaja.
Socijalni oblik | tečaj je zamišljen kao jedna ili više diskusija (foruma).
SCORM oblik | SCORM je tehnologija koja vam omogućava prijenos postojećeg tečaja iz nekog drugog alata za učenje na daljinu u Moodle sustav. Dovoljno je cjelokupan sadržaj napravljen u nekom drugom sustavu u .zip datoteci prebaciti u Moodle, te potom u padajućem meniju odabrati SCORM oblik.

Promjena teme tečaja

Promjena teme tečaja
U Postavkama tečaja nalazi se i opcija za odabir teme tečaja - Obavezna uporaba teme. Ukoliko nije odabrana niti jedna od ponuđenih tema (Ne prisiljavaj) sustav će dodijeliti osnovnu temu bijele boje. Odabirom bilo koje teme iz padajućeg izbornika tečaj mijenja izgled.

Teme koje koriste CARNetovi online tečajevi prepoznatljive su po nazivu i dostupne za korištenje.

Obavezna uporaba teme

 | Aktivnost-vježba:
 | Imajući u vidu specifičnosti vašeg nastavnog materijala te ciljanu skupinu polaznika na tečaju, među ponuđenim temama pronađite vama naprikladniju.

Praćenje dovršenosti po aktivnostima

Praćenje dovršenosti po aktivnostima
U postavkama tečaja je moguće aktivirati praćenje dovršenosti. Ta nova mogućnost u alatu Moodle omogućuje nastavniku uvjetovanje rada na nekoj aktivnosti temeljem dovršenosti rada na prethodnim aktivnostima. Postoje dva uvjeta koja se mogu postaviti u aktivnosti:

- Zahtijevaj pregled - dovoljno da polaznici samo pogledaju aktivnost i da im se ona prizna kao dovršena
- Zahtijevaj ocjenu - polaznici moraju dobiti bilo kakvu ocjenu na kraju aktivnosti kako se ona smatrala dovršenom

Mogućnost se uključuje u postavkama svake aktivnosti, ali prethodno je u postavkama samog tečaja potrebno omogućiti praćenje dovršenosti.

Postavke za praćenje dovršenosti