Title: Upute za mentore
Course: Izrada online tečaja pomoću Moodle-a 2

Upute za mentore

Upute za mentore
Lijep pozdrav budućim mentorima online tečaja Izrada online tečaja pomoću Moodle-a!

Ovaj dokument sadrži upute za mentoriranje ovog tečaja.

Cilj je ovog tečaja naučiti polaznike tečaja kako izraditi vlastiti online tečaj u Moodle-u sustavu za učenje na daljinu. Tijekom održavanja ovog tečaja polaznici će koristiti pojedine alate Moodle sustava u svrhu izrade vlastitog online tečaja. Polaznici će, osim alata za izradu tečaja u Moodle sustavu obrađenih u ovom tečaju, dobiti informacije i izvore putem kojih će moći proširiti svoje postojeće znanje i vještinu rada u Moodleu.

Polaznici će osim naučenih znanja i vještina korištenja pojedinih elemenata samog sustava naučiti na koji način osmisliti sadržaj tečaja te za isti izraditi silabus. Naučit će kako primijeniti instrukcijski dizajn u tečaju, definirati i uklopiti komunikacijske i kolaboracijske elementa, evaluirati pojedine elemente u tečaju, te na koji način tečaj učiniti pristupačnim svim polaznicima tečaja.

Kome je tečaj namijenjen ?

Tečaj je namijenjen svim polaznicima koji žele izraditi vlastiti online tečaj u Moodle sustavu za učenje na daljinu, imaju prava pristupa CARNetovim online tečajevima.

Kako je tečaj organiziran?

Tečaj je organiziran u 9 poglavlja unutar kojih polaznik postupno praktičnim radom izrađuje vlastiti online tečaj.

Polaznike u tečaju očekuje sudjelovanje u 4 diskusije, od kojih se tri boduju.Prve dvije od njih nalaze se u 2. poglavlju, dok se treća nalazi u 8. poglavlju. Četvrta diskusija se ne boduje i nalazi se u posljednjem 9. poglavlju tečaja.

Kroz tečaj polaznici trebaju riješiti devet zadataka.

Prvo poglavlje

U Prvom poglavlju tečaja polaznici se upoznaju s postupkom predaje zahtjeva za otvaranjem online tečaja u Moodle-u te se upoznaju s njegovim sučeljem.

Zadatak polaznika je predati zahtjev za otvaranjem te otvoriti svoj tečaj u sustavu Moodle. Maksimalan broj bodova koje polaznik može dobiti po predaji ovog zadatka je 5.

- Upisivanje podataka o tečaju (Puni naziv tečaja, Kratica naziva tečaja) 2 boda
- Opis razloga otvaranja tečaja 3 boda

Drugo poglavlje

Drugo poglavlje tečaja određeno je za proces osmišljavanja online tečaja i upoznavanje s principima instrukcijskog dizajna.

Polaznici trebaju definirati nastavni plan svog online tečaja, odnosno izraditi silabus tečaja. Pri tome trebaju definirati ciljanu skupinu polaznika (kome je tečaj namijenjen), navesti potrebna predznanja za pohađanje tečaja, popisati nastavno gradivo koje tečaj obuhvaća, definirati ciljeve tečaja i način učenja te definirati način provjere znanja i bodovanja.

Ovo poglavlje sadrži dvije diskusije.

Prva diskusija vezana je za raspravu o prezentiranim analizama primjera tri online tečaja. Maksimalan broj bodova koju polaznik može dobiti sudjelovanjem na diskusiji je 10, a odnosi se na uočavanje i kritičko promišljanje o usporedbi pojedinih elemenata strukture online tečajeva kao što su:

- Uočavanje zajedničkih elemenata unutar strukture oglednih lekcija 1 bod
- Kritičko mišljenje – usporedba zajedničkih elemenata unutar strukture oglednih lekcija 2 boda
- Osvrt na pojedine aktivnosti unutar lekcija 1 bod
- Definiranje grupe korisnika kojima su tečajevi namijenjeni 1 bod
- Usporedba načina izrade tečajeva 2 boda
- Usporedba načina izvođenja tečajeva 2 boda
- Procjena ostvarenja definiranih ciljeva lekcija 1 bod

Zadatak drugog poglavlja odnosi se na izradu silabusa online tečaja polaznika. Maksimalan broj bodova koju polaznik može dobiti po predaji ovog zadatka je 15.

- Definirana struktura sadržaja tečaja, odnosno definirana struktura nastavnih poglavlja, nastavnih lekcija i ostalih elemenata (ciljevi, pregled sadržaja, sažetak i dr.) 3 boda
- Opis aktivnosti koje će se provoditi u tečaja (proučavanje sadržaja, promišljanje, istraživanje dodatnih izvora, diskusije, zadaci, itd.) 3 boda
- Opis uloge i načina na koji će se provoditi komunikacija na tečaju 3 boda
- Plan trajanja i vremenski slijed tečaja 3 boda
- Razradu procjene znanja i aktivnosti polaznika, te opis načina kako se izvodi konačna ocjena za polaznike. Potrebno je definirati ukupan broj bodova koji će polaznici moći dobiti te koliko svaki pojedini segment pridonosi ukupnom zbroj. 3 boda

Druga diskusija nadovezuje se na Zadatak 2., a vezana je uz objavu silabusa polaznika kao i uz promišljanja o strukturi i pojedinim elementima silabusa svih polaznika tečaja. Maksimalan broj bodova koju polaznik može dobiti sudjelovanjem na diskusiji je 5, a odnosi se na objavu svog silabusa na diskusiji. Ova diskusija nastavlja se u osmom poglavlju tečaja, u Diskusiji 3.

Treće poglavlje

U Trećem poglavlju polaznici se upoznaju s alatom Postavke.

Polaznici trebaju definirati izgled svog tečaja te utvrditi način izvođenja tečaja. Polaznici trebaju odrediti osnovne postavke tečaja i postaviti ime tečaja. Također je potrebno definirati odrediti oblik i način izvođenja tečaja, odnosno definirati početak, trajanje te dostupnost tečaja. Potrebno je i promijeniti naziv uloga ili jezik u tečaju te način rada u tečaju (grupni ili individualni). Pored određivanja postavki, polaznici trebaju ovladati radom s Blokovima, Rječnikom i Kalendarom.

Treće poglavlje sadrži dva zadatka; Zadatak 3. i Zadatak 4.

Zadatak 3. odnosi se na određivanje postavki tečaja. Maksimalan broj bodova koje polaznik može dobiti po predaji ovog zadatka je 5.

- Definirane postavke zadane u zadatku 3 boda
- Uneseni podaci i pozdravna poruka na početnoj stranici tečaja 2 boda

Zadatak 4. odnosi se na definiranje i postavljanje blokova u tečaj. Maksimalan broj bodova koje polaznik može dobiti po predaji ovog zadatka je 10.

- Dodavanje i smještanje bloka po izboru na početnoj stranici tečaja 2 boda
- Dodavanje bloka Rječnik i unos barem jednog pojma 4 boda
- Dodavanje bloka Kalendar i unos barem jednog datuma 4 boda

Četvrto poglavlje

U Četvrtom poglavlju polaznici će se upoznati s osnovnim smjernicama i alatima za pripremu sadržaja i aktivnosti za polaznike kao i pojmom univerzalnog dizajna. Polaznici trebaju savladati vještinu učitavanja gotovih nastavnih materijala u sustav Moodle te naučiti s njima upravljati, po potrebi ih promijeniti, premjestiti, brisati ili spremiti lokalno na svoje računalo. Naučit će koristiti alat za izradu tekstualnih datoteka te alate Lekcija i Book.

Četvrto poglavlje sadrži dva zadatka; Zadatak 5. i Zadatak 6.

Zadatak 5. odnosi se na osmišljavanje i izradu plana tečaja. Maksimalan broj bodova koju polaznik može dobiti po predaji ovog zadatka je 15.

- Kreiranje strukture cjelokupnog sadržaja polaznikovog online tečaja (podjela na poglavlja i lekcije) sukladno silabusu izrađenom u Zadatku 2. 10 bodova

Zadatak 6. odnosi se na izradu tečaja prema planu iz prethodnog zadatka. Maksimalan broj bodova koju polaznik može dobiti po predaji ovog zadatka je 15.

- Elementi koji svakako trebaju biti navedeni su:
  - pregled sadržaja poglavlja 2 boda
  - obrazovni ciljevi za navedeno poglavlje te aktivnosti koje očekuju polaznike u tom poglavlju (proučavanje sadržaja, istraživanje literature, sudjelovanje na raspravama i dr.) 3 boda
- Izrada i učitavanje najmanje jedne lekcije za navedeno poglavlje koje će u sebi sadržavati barem jednu sliku i tablicu te prema potrebi i multimedijski element. Lekcije trebaju biti izađene u skladu sa smjernicama za izradu pristupačnog tečaja 10 bodova

Peto poglavlje

U Petom poglavlju polaznici trebaju identificirati alate za upravljanje polaznicima te mogućnosti tih alata. Trebaju dodavati polaznike i nastavne asistente u svoj tečaj te pratiti rad polaznika i posjećenost pojedinih lekcija u tečaju.

Peto poglavlje sadrži Zadatak 7. koji se odnosi na dodavanje polaznika na tečaj. Maksimalan broj bodova koju polaznik može dobiti po predaji ovog zadatka je 5.

- Dodavanje polaznika na tečaj 2 boda
- Promjena uloge za barem dva polaznika dodana u tečaj 2 boda
- Podjela polaznike u dvije grupe 1 bod

Šesto poglavlje

U Šestom poglavlju polaznici se upoznaju s oblicima komunikacije te s alatima za komunikaciju (forum, poruke, eMail list, chat) i kolaboraciju (wiki, blog) implementiranim u sustav Moodle. Upoznaju se s njihovom svrhom te mogućnostima primjene. Polaznici trebaju osmisliti i implementirati komunikacijske procese u svoj online tečaj.

Šesto poglavlje sadrži Zadatak 8. koji se odnosi na implementaciju jednog od komunikacijskih i kolaborativnih alata koji stoje na raspolaganju u sustavu Moodle. Maksimalan broj bodova koju polaznik može dobiti po predaji ovog zadatka je 5.

- Dodavanje jednog komunikacijskog alata, Forum ili Chat, u tečaj 2 boda
  - Ukoliko se polaznik odlučio za Forum, dodavanje dodajte barem jedne teme na rasprave
  - Ukoliko se polaznik odlučio za Chat, definiranje naziva sobe za Chat te upis uvodnog teksta kojim se pojašnjava njegova namjenu
- Dodavanje jednog kolaboracijskog alata (Wiki ili Blog) u tečaj 3 boda
  - Ukoliko se polaznik odlučio za Wiki, definiranje njegovog naziva opisa nastavne aktivnosti koja bi se odvijala pomoću njega
  - Ukoliko se polaznik odlučio za Blog, definiranje njegovog naziva teu polju Blog entry body opisa nastavne aktivnosti koja bi se odvijala pomoću njega

Sedmo poglavlje

U Sedmom poglavlju polaznici trebaju identificirati moguće alate u Moodleu za evaluaciju znanja polaznika (testovi i radni zadaci) te njihove mogućnosti. Polaznici trebaju pripremiti i izraditi testove znanja te radne zadatke te ih implementirati tečaj.

Sedmo poglavlje sadrži Zadatak 9. koji se odnosi se na implementaciju jednog od alata za provjeru znanja polaznika tečaja. Maksimalan broj bodova koju polaznik može dobiti po predaji ovog zadatka je 10.

- Dodavanje alata za provjeru znanja Test, definiranje njegovog naziva te u polju Uvod upis njegove namjene, odnosno upute polaznicima za rješavanje testa. U postavkama se definira njegovo trajanje, način na koji će test biti prikazan polaznicima, broj mogućih pokušaja za rješavanje testa te ocjenjivanje. 5 bodova
- Izrada po jednog pitanja od svake vrste pitanja za provjeru znanja i njihovo dodavanje u test. (Ukoliko nije moguće osmisliti pojedine vrste pitanja vezane uz sadržaj polaznikovog tečaja, potrebno ih je zamijeniti ih s mogućim tipom pitanja). 5 bodova

Osmo poglavlje

Osmo poglavlje donosi smjernice za upravljanje tečajem. Od polaznika se očekuje da sudjeluje u predviđenim nastavnim aktivnostima (vježba, promišljanje).

Osmo poglavlje ne sadrži zadatke, no donosi nastavak na diskusiju iz drugom poglavlju o silabusima, Diskusiju 3.

Maksimalan broj bodova koje polaznik može dobiti u ovoj diskusji je 5.

- kritičko mišljenje o mogućnosti ugrađivanja novih elemenata svoj u tečaj (obrazloženje na osnovu čega je polaznik odlučio implementirati pojedini element u svoj tečaj) 2 boda
- argumentiranje stava vezano uz unošenje eventualnih promjena u svoj silabus; zbog čega je polaznik mišljenja da bi ugradnja pojedinih elemenata pridonijela poboljšanju njegovog tečaja 3 boda

Deveto poglavlje

Deveto poglavlje rezervirano je za identificiranje izvora putem kojih polaznici mogu proširiti svoje znanje i vještinu rada s Moodle alatima, uključivanje u zajednicu korisnika Moodle alata te pronalaženje primjera dobre prakse u izradi i primjeni Moodle-a u obrazovanju.

Deveto poglavlje sadrži jednu diskusiju koja se odnosi na razmjenu planova polaznika o nastavku obrazovanja vezano uz primjenu Moodle-a u obrazovanju.

Diskusija se ne boduje.