Title: Uvjeti korištenja
Course: Izrada online tečaja pomoću Moodle-a 2

Uvjeti korištenja

Uvjeti korištenja
1. Uvjeti korištenja ove web stranice
Svi sadržaji i fotografije objavljene na CARNetovom webu vlasništvo su CARNeta. Pri objavi i prezentiranju materijala preuzetih s ovog weba obavezno je navesti izvor i staviti direktnu poveznicu na ovaj način: preuzeto s http://loomen.carnet.hr.
Bilo kakvo reproduciranje ili distribucija slika i tekstova sadržanih na ovim web stranicama u komercijalne svrhe dozvoljeno je samo uz prethodno pismeno odobrenje vlasnika autorskih prava.
CARNet nastoji informacije na ovim stranicama održavati točnim i potpunim, ali ne preuzima odgovornost za istinitost i potpunost istih kao niti za sadržaj stranica vanjskih linkova.
CARNet ne snosi odgovornost za eventualnu štetu na računalu nastalu preuzimanjem datoteka s ovog weba ili s internetskih stranica do kojih čitatelji dođu putem linka s ovog weba.
CARNet zadržava pravo izmjene sadržaja web stranice te uvjeta korištenja bez prethodne najave u bilo kojem trenutku.
Ovi uvjeti korištenja odnose se na elemente dizajna i na sve sadržaje na ovim internetskim stranicama osim na nastavne materijale. Za nastavne materijale pogledajte uvjete korištenja specifične za svaku vrstu nastavnih materijala.
2. Uvjeti korištenja sustava za online učenje Loomen
S obzirom na to da je CARNetov sustav za online učenje Loomen dio računalne mreže CARNeta i njezinih usluga, korisnici su dužni pri njegovom korištenju pridržavati se pravila ponašanja propisanih u Odluci o prihvatljivom korištenju CARNet mreže (CDA 0035) dostupnoj na adresi http://www.carnet.hr/o_carnetu/o_nama/dokumenti/cda_dokumenti. Korisnici se smatraju upoznati s pravilima navedenim u Odluci kao i eventualnim posljedicama kršenja istih.
CARNet ne snosi odgovornost za eventualnu štetu na računalu nastalu preuzimanjem datoteka iz ovog sustava ili s internetskih stranica do kojih korisnici dođu putem linkova iz ovog sustava.
Sve promjene politike privatnosti bit će pravodobno objavljene na ovoj stranici ili dostupne korisnicima na neki drugi prikladan način.
3. Uvjeti korištenja mojih tečajeva
  1. Poštivanje autorskih prava i intelektualnog vlasništva
Korisnici su dužni poštivati autorska prava navedena u svakom tečaju. Neautorizirano kopiranje, prenošenje i distribuiranje sadržaja tečajeva nije dopušteno. Ako tečaj ne sadrži podatke o autorskom pravu, potrebno je kontaktirati autora te zatražiti pravo korištenja materijala u tečaju.
Korisnici su dužni poštivati odredbe Zakona o autorskom pravu i srodnim pravima, kao i logotipe te druge oznake proizvoda, programa i usluga. Korisnici su dužni pridržavati se pravila o intelektualnom vlasništvu neovisno o mediju u kojem se sadržaj nalazi (digitalnom ili tiskanom). Korisnici koji se tih pravila ne budu pridržavali mogu snositi posljedice u skladu sa Zakonom o autorskom pravu i srodnim pravima.
Tečajevi za koje je CARNet nositelj autorskog prava dostupni su pod Creative Commons licencom „Imenovanje-Nekomercijalno 3.0 nelokalizirana licenca (CC BY-NC 3.0)“. Ovdje se nalazi sažetak Pravnog teksta (pune licence): http://creativecommons.org/licenses/by-nc/3.0/deed.hr.
  2. Plagijarizam
Plagijat je književno, znanstveno ili drugo djelo nastalo prepisivanjem u cjelini, u bitnim ili u prepoznatljivim dijelovima i prisvajanjem tuđeg rada uloženog u to djelo, kao i prisvajanje tuđih ideja.
Plagiranje tuđih djela i ideja nije dozvoljeno, a korisnici čiji su tečajevi, dijelovi tečaja, radovi ili zadaci djelomično ili u cjelini plagijati mogu snositi posljedice u skladu sa Zakonom o autorskom pravu i srodnim pravima.
  3. Pravila ponašanja (Netiquette)
Korisnici se u online okruženju trebaju pridržavati pravila ponašanja (Netiquette) koja su objavljena na stranici http://www.carnet.hr/pravila_ponasanja_na_internetu_internet_bonton, te u komunikaciji s mentorima i drugim polaznicima poštivati etička i moralna načela.
Na forumu unutar online tečaja, te prilikom korištenja elektroničke pošte posebno nije dozvoljeno: izazivanje svađe, vrijeđanje, klevetanje, izrugivanje, prijetnje, ismijavanje, te diskriminacija po vjerskoj, nacionalnoj, spolnoj ili bilo kojoj drugoj osnovi.
  4. Zaštita prava i privatnosti korisnika
Pristup online tečajevima ograničen je i zaštićen korisničkom oznakom i lozinkom. Korisničku oznaku i lozinku smije koristiti samo osoba kojoj su oni izdani, te nije dopušteno davati ih na uporabu drugima osobama.
Osobni podaci korisnika navedeni u prijavnom obrascu, rezultati zadataka i radova te drugi podaci tajni su i dostupni samo korisniku o čijim se podacima radi, nastavniku tečaja kojeg korisnik pohađa kao i administratorima sustava. Ovi podaci mogu se koristiti isključivo u svrhu autentifikacije korisnika, analize, statistike, upisa polaznika na program, organizacije programa, arhiviranja podataka, evaluacije i istraživanja. Pri tome je potrebno maksimalno štititi privatnost korisnika i njihovih sadržaja, a korištenje podataka u druge svrhe moguće je isključivo nakon pismenog odobrenja korisnika, a sve u skladu s propisima kojima je uređeno područje tajnosti i zaštite podataka. Administratori sustava će štititi privatnost svih datoteka koje su korisnici postavili na sustav te postupati u skladu s autorskim pravima koje su definirali nositelji autorskih prava.